Ուբերաբա

**Ուբերաբա** (պորտուգալերեն՝ **Uberaba**. պաշտոնական անվանումը՝ *Município de Uberaba*), քաղաք և համայնք Բրազիլիայի հարավարևելյան մասում, Մինաս Ժերայս նահանգում։ Ընկած է Բրազիլական սարահարթում, «*Հանքարդյունաբերության եռանկյունի*» անվանումը կրող տարածաշրջանում, Ուբերաբա գետի ափին, նահանգի վարչական կենտրոն Բելու Օրիզոնտիից 481&nbsp;կիլոմետր հեռավորության վրա։ Մեծությամբ այդ նահանգի 853 բնակավայրերի մեջ ութերորդն է։ 2021 թվականին անցկացված մարդահամարի տվյալներով բնակչության թվաքանակը եղել է  340.277: Զբաղեցնում է մոտավորապես 4524&nbsp;կմ² տարածք։ Համայնքը համբավվել է հատկապես մերձակա ագարակներում բաց գունավորումով մորթ ուեցող զեբուների մեծ գլխաքանակի բուծմամբ և նրանով, որ քաղաքից մոտավորապես 20 կիլոմետր հեռավորության վրա իրականացված պեղումների արդյունքում հայտնաբերվել են *Cretaceous* ժամանակաշրջանի պալեոնթոլոգիական մեծարժեք բրածո գտածոներ։

Քաղաքի անվանումը հնդկացիական տուպի ցեղի լեզվում նշանակում է «*բյուրեղի պես մաքուր, պայծառ ջուր*»։

## Վիճակագրություն
* Համախառն ներքին արդյունքը, 2005 թվականի դրությամբ, կազմում է 4.155.078 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 14.836,33 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
* Մարդկային ներուժի զարգացման ինդեքսը, 2000 թվականի դրությամբ, կազմում է  0,834 (տվյալները՝ ՄԱԿ-ի զարգացման ծրագրի)։

## Պատմություն
Քաղաքի ներկայիս տարածքում ու շրջակայքում սկզբնապես բնակություն են հաստատել հնդկացիական տուպի, ապա՝ տրմեմբի, կայապու ցեղերը, բայց նրանք դարձել են եվրոպայից եկած բանդայռանտների զոհը։ Բնակավայրի միջուկը 1809 թվականին հիմնադրել է Անտոնիու Էուստակիու դա Սիլվա ի Օլիվեյրան (պորտուգալերեն՝ *Antonio Eustáquio Da Silva e Oliveira*) (1796–1832): 1836 թվականին Ուբերաբան քաղաքի կարգավիճակ է ստացել։

### Կլիմա
Քաղաքն ունի մերձարևադարձային կլիմա, Կյոպենի դասակարգման համաձայն՝ *Cwa* կարգի։ Միջին տարեկան ջերմաստիճանը 22,3&nbsp;°C է, տեղումների միջին տարեկան քանակությունը՝ 1571&nbsp;միլիմետր։

## Պատկերասրահ

 Igreja de São Domingos MG.jpg|Սան Դոմինգոս եկեղեցին
 Nossa senhora da abadia.jpg|Աբադիայի Սուրբ Աստվածամայր սրբավայրը
 Mercado-municipal-uberaba.jpg|Քաղաքային շուկան
 Replica de Titanossauro em Peirópolis.jpg|Տիտանոզավրուսի տեքը՝ ըստ բրածո գտածոների հիման վրա կատարված վերակազմության


## Գրականություն
* *A Igreja em Uberaba.* Fundação Cultural de Uberaba, Uberaba 1987.
* Orlando Ferreira: *Terra Madrasta.* Tipografia do Brasil Central, Uberaba, 1928.
* Hildebrando de Araújo Pontes: *Vida, Casos, Perfis.* Arquivo Público Mineiro, 1992.
* Hildebrando de Araújo Pontes: *História de Uberaba e a civilização do Brasil Central.* Uberaba 1970 (Digitalisat)
* José Felício Buarque de Macedo: *A Verdade Histórico Jurídica a propósito das alegações finais sobre a Fábrica da Matriz de Uberaba.* Escolas Profissionais Salesianianas, São Paulo 1912.
* Jorge Alberto Nabut (Hrsg.): *Desemboque Documentário Histórico e Cultural.* Uberaba 1986.
* Antônio Borges Sampaio: *Uberaba; História Fatos e Homens.* Editora A. L T Mineiro, Uberaba 1971. (Digitalisat ).
* Antonio José Silva: *Uberaba – historia topographica da Freguezia do Uberaba vulgo Farinha Podre.* In: *Revista do Arquivo Público Mineiro* Band 1, 1896, Heft 2, S. 339–346.
* Iná Souza: *Fragmentos – Crônicas de Uberaba.* Editora Imprensa Oficial de Minas Gerais, 1958.
* *Uberaba Revisitada. 1820–2000.* Superintendência do Arquivo Público de Uberaba, Uberaba [ohne Jahr]. Umfangreicher Bildband (Digitalisat ).

## Ծանոթագրություններ

## Արտաքին հղումներ
* պաշտոնական կայքէջը (brasilianisches Portugiesisch)
* Website des Stadtrats , Câmara Municipal (brasilianisches Portugiesisch)

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ